## Referansegruppe objektmodul i MUSIT. Kartlegging av felter og informasjonskategorier i arkeologi, etnografi og numismatikk.

Som en forberedelse for mapping av data i objektdatabasene på kultur, er skjermbildene for kulturbasene arkeologi, numismatikk og etnografi gjennomgått. Feltene i skjermbildene er samlet i en liste, og forsøksvis fordelt på følgende informasjonskategorier:

* Antall (antall objekter)
* Diverse («restkategori» for enkeltfelter som ikke kan klassifiseres)
* Forvaltningsdata (data som angår konkrete hendelser i samlingsforvaltning)
* Identifikasjon av objekt (nummerering og identifikatorer)
* Kartfesting
* Klassifikasjon av funn/proveniens («fellesopplysninger» om proveniens, funnomst. Etc.)
* Klassifikasjon av objekt
* Kontekstinformasjon gjenstand
* Mål og vekt
* Metadata om registrering (hvem og når registrerte, kvalitetssikret mm.)
* Referanser (referanser til litteratur, dokumentasjon etc.).
* Stedsopplysninger
* Tidfesting (datering, periode etc.)

Formålet med denne oversiktene er å se hvordan informasjonsbehovet i databasene – slik de er representert i eksisterende skjermbilder – kan samordnes og forenkles i en felles struktur. I dette ligger det å se hvilke kjernedata som kan være felles for alle objekter, og hvilke som er spesifikke for de ulike fagområdene.

Forbehold med den foreløpige kartleggingen er:

* Basene er strukturert ulikt, hvorav arkeologi og numismatikk er orientert rundt objekt- og stedsinformasjon, mens etnografi i større grad er orientert rundt hendelser. Dette gjør det f.eks. vanskelig å samordne hvordan en registrerer metadata om registrering i basen.
* Utvalget er basert på skjermbildene – det kan finnes flere felter i det underliggende tabellstrukturen (f.eks. historiske felt som er gått ut av bruk).
* Informasjonskategoriene er strukturert med et arkeologiperspektiv, da arkeologidatabasen er det største datasettet med mest tilvekst. Dette kan gi enkelte utfordringer mht. registreringsprosess i f.eks. numismatikk eller etnografi. Det er en fordel om en gjennomgår denne kategoriseringen som en kvalitetssikring.
* Flere av basene har integrerte forvaltningsdata. Konservering er foreløpig ikke tatt med i kartleggingen, da det allerede er et utviklingsprosjekt for sistnevnte. Kategorien forvaltningsdata kan muligens tas ut av objektdatabasen i en egen modul.

Kartleggingen legges frem på møte 10. oktober for evt. videre arbeid.

Vedlegg:

Foreløpig liste over felter og informasjonskategorier (excel)

09.10.2017, Torkel Johansen